Are Oy:n asiakas- ja sidosryhmän henkilötietojen käsittelyä koskeva tietosuojaseloste

Viimeksi päivitetty: 8.3.2023

Tämä tietosuojaseloste koskee Are Oy:n (”Are”) asiakkaita, toimittajia, yhteistyökumppaneita, nettisivuilla kävijöitä ja muita kolmansia tahoja kuten potentiaalisia asiakkaita. Tällä tietosuojaselosteella kerromme, miten käsittelemme henkilötietojasi palveluidemme tai markkinoinnin yhteydessä, kun vierailet verkkosivuillamme tai kun olet muuten kanssamme tekemisissä liiketoimintamme harjoittamiseen liittyen.

# Rekisterinpitäjä ja yhteystiedot tietosuoja-asioissa

Nimi: Are Oy (y-tunnus: 0989493-6)

Kaivokselantie 9

01610 Vantaa

Sähköposti: gdpr@are.fi

Puh. 020 530 5500 (vaihde, klo 8–16)

# Mitä tietoja käsittelemme ja mitkä ovat käsittelyn tarkoitukset ja oikeusperusteet?

Käsittelemme rekisterin yhteydessä asiakkaiden, potentiaalisten asiakkaiden ja muiden sidosryhmien, kuten toimittajien, kiinteistöjen tai urakoiden yhteyshenkilöiden, isännöitsijöiden, omistajien tai muiden työn suorittamisen kannalta asiaan liittyvien henkilöiden tietoja. Taulukossa on eritelty henkilötiedot, joita käsittelemme, käsittelyn tarkoitukset ja oikeusperusteet.

|  |  |  |
| --- | --- | --- |
| HENKILÖTIETOTYYPIT | KÄSITTELYN TARKOITUS | LAILLINEN PERUSTE |
| ***Rekisteröidyn perustiedot\**** kuten nimi, syntymäaika, asiakasnumero, henkilötunnus, käyttäjätunnus ja/tai muu yksilöivä tunniste, salasana ja asiointikieli***Rekisteröidyn yhteystiedot\**** kuten sähköpostiosoite, puhelinnumero, osoitetiedot;***Yritystä ja yrityksen yhteyshenkilöitä koskevat tiedot*** kuten yhteyshenkilöiden nimet, tittelit sekä yhteystiedot | Palveluidemme toimittaminen, järjestäminen ja kehittäminen | Sopimuksen täytäntöönpaneminen Oikeutettu etumme asiakassuhteen tai muun vastaavan asiallisen yhteyden perusteella |
| Luottokelpoisuuden arvioiminen tilauksen yhteydessä | Sopimuksen täytäntöönpaneminen |
| Sopimus- ja muiden lupaustemme ja velvollisuuksiemme täyttäminen | Sopimuksen täytäntöönpaneminen |
| Sähköinen suoramarkkinointi (ml. sähköiset kyselytutkimukset) | Suostumus (yksityishenkilöt) tai oikeutettu etu (yritykset) |
| Asiakassuhteemme hoitaminen ml. tapahtumien järjestäminen, asiakastyytyväisyyskyselyjen lähettäminen | Oikeutettu etumme asiakassuhteen tai muun vastaavan asiallisen yhteyden perusteella |
| ***Suoramarkkinointia koskevat suostumukset ja kiellot*** | Sähköinen suoramarkkinointi (ml. sähköiset kyselytutkimukset) | Oikeutettu etu (yritykset) |
| ***Tapahtumien yhteydessä kerättävät henkilötiedot*** kuten rekisteröityminen tapahtumaan, erityisruokavalio, laskutustiedot | Tapahtumien järjestäminen | Oikeutettu etumme asiakassuhteen tai muun vastaavan asiallisen yhteyden perusteella |
| Suostumus |
| ***Asiakassuhteeseen ja sopimuksiin liittyvät tiedot*** kuten tiedot menneistä ja voimassa olevista sopimuksista ja toimeksiannoista, viestintä rekisteröidyn kanssa ja muut yhteydenpitoon liittyvät tiedot, laskutustiedot | Sopimus- ja muiden lupaustemme täyttäminen | Sopimuksen täytäntöönpaneminen |
| Asiakassuhteen hoitaminen ja ylläpito | Oikeutettu etumme asiakassuhteen tai muun vastaavan asiallisen yhteyden perusteella |
| ***Tiedot koskien teknistä yhteyttä ja käyttämääsi päätelaitetta*** kuten IP-osoite, laite-ID tai muut tunnistetiedot sekä evästeet | Käyttäytymisen analysointi, profilointi | Suostumus |

Tähdellä (\*) merkittyjen henkilötietojen antaminen on edellytys sopimussuhteemme ja/tai asiakassuhteemme syntymiselle. Ilman tarvittavia henkilötietoja emme voi toimittaa tuotetta ja/tai palvelua.

# Mistä saamme tietoja?

Rekisteriin tallennettavien tietojen tietolähde olet pääsääntöisesti sinä itse. Muita tietolähteitä käytetään laissa säädetyissä rajoissa. Tällaisia voivat olla esimerkiksi kiinteistöjen ylläpito- ja urakointipalvelun tilaajan ilmoittamat toimeksiantoihin liittyvät tiedot.

Tämän lisäksi tietoja käyttäjistä saadaan käyttöoikeuksien luomisen yhteydessä kerätyistä ja rekisterinpitäjän järjestelmiin syötetyistä tiedoista sekä käyttäjien laitteista käytön aikana kerätystä datasta.

Lisäksi henkilötietoja voidaan kerätä ja päivittää tässä tietosuojaselosteessa kuvattuja käyttötarkoituksia varten myös julkisesti saatavilla olevista lähteistä, yhteystietopalvelujen tarjoajilta ja viranomaisilta tai muilta kolmansilta osapuolilta saatujen tietojen perusteella sovellettavan lainsäädännön rajoissa. Tällainen tietojen päivittäminen suoritetaan manuaalisesti tai automaattisin keinoin.

1. **Kenelle luovutamme ja siirrämme tietoja?**

Voimme luovuttaa henkilötietoja voimassa olevan lainsäädännön sallimissa ja velvoittamissa rajoissa esimerkiksi juridisille ja taloudellisille tai muille vastaaville konsulteille ja perinnästä vastaaville yrityksille, jotka toimivat itsenäisinä rekisterinpitäjinä tietojen osalta. Henkilötietoja voidaan myös luovuttaa viranomaistahoille, joilla on lakiin perustuva oikeus saada rekisteristä tietoja.

Hyödynnämme henkilötietojen käsittelyssä lukuumme toimivia alihankkijoita. Olemme ulkoistaneet IT-hallinnan ulkopuolisille palveluntarjoajille, joiden hallinnoimille ja suojaamille palvelimille henkilötietoja tallennetaan.

Olemme huolehtineet tietosuojastasi alihankkijoidemme kanssa tekemällä tarvittavat käsittelysopimukset. Emme voi nimetä kaikkia alihankkijoita esimerkiksi kehitysvaiheessa olevien projektien vuoksi, joten tässä olemme päätyneet ilmoittamaan ne osa-alueet, joissa henkilötietoja siirrämme alihankkijalle. Tarkempia tietoja voit tiedustella ottamalla yhteyttä kohdassa 1 nimettyyn yhteyspisteeseen.

# Siirrämmekö tietojasi EU:n tai ETA:n ulkopuolelle?

Lähtökohtaisesti emme siirrä henkilötietojasi EU:n/ETA:n ulkopuolelle. Käytössämme olevat IT-hallinnon järjestelmät voivat kuitenkin mahdollistaa palveluntarjoajan pääsyn tietoihin EU:n/ETA:n ulkopuolelta. Silloin, kun henkilötietoa käsitellään EU:n tai ETA:n ulkopuolella, huolehdimme siitä, että alihankkija on sitoutunut yleisen tietosuoja-asetuksen mukaisiin suojatoimiin, kuten EU-komission henkilötietojen käsittelyä koskeviin mallilausekkeisiin ja tarvittaviin lisäsuojatoimiin.

# Miten suojaamme tietosi ja miten pitkään säilytämme niitä?

Henkilötietoja sisältävän järjestelmän käyttöön ovat oikeutettuja vain ne työntekijämme, joilla on työnsä puolesta oikeus käsitellä asiakastietoja. Kullakin käyttäjällä on oma käyttäjätunnus ja salasana järjestelmään. Tiedot kerätään tietokantoihin, jotka ovat palomuurein, salasanoin ja muilla teknisillä keinoilla suojattuja. Tietokannat ja niiden varmuuskopiot sijaitsevat lukituissa tiloissa ja tietoihin pääsevät käsiksi vain tietyt ennalta nimetyt henkilöt.

Arvioimme tietojen säilyttämisen tarpeellisuutta säännöllisesti sovellettava lainsäädäntö huomioon ottaen. Säilytämme pääsääntöisesti asiakkaidemme ja muiden yhteistyökumppaneidemme tietoja sopimuksen keston ajan sekä tarvittavan reklamaatio- tai kanneajan tämän jälkeen. Tämän lisäksi huolehdimme sellaisista kohtuullisista toimenpiteistä, joilla varmistetaan, ettei rekisteröidyistä säilytetä rekisterissä käsittelyn tarkoituksiin nähden yhteensopimattomia, vanhentuneita tai virheellisiä henkilötietoja. Oikaisemme tai hävitämme tällaiset tiedot viipymättä.

# Oikeutesi rekisteröitynä

Sinulla on oikeus tarkastaa itseäsi koskevat tiedot ja vaatia virheellisen, vanhentuneen tai lain vastaisen tiedon oikaisua tai poistamista. Voit myös itse teknisen käyttöyhteyden, käyttäjätunnuksen ja salasanan avulla tarkastaa järjestelmään tallennettuja tietojasi sekä päivittää ja muuttaa näitä tietoja.

Siltä osin, kun käsittely perustuu suostumukseen, sinulla on myös oikeus milloin tahansa peruuttaa suostumuksesi tai muuttaa sitä. Suostumuksen peruuttaminen ei vaikuta ennen suostumuksen peruuttamista tapahtuneen käsittelyn lainmukaisuuteen.

Sinulla on oikeus vastustaa tai pyytää tietojesi käsittelyn rajoittamista sekä tehdä valitus henkilötietojen käsittelystä valvontaviranomaiselle (Tietosuojavaltuutetun toimisto). Tietosuojavaltuutetun toimiston yhteystiedot löytyvät osoitteesta www.tietosuoja.fi.

Erityisistä henkilökohtaisista syistä sinulla on oikeus myös vastustaa itseesi kohdistuvia käsittelytoimia silloin, kun tietojen käsittelemisen perusteena on oikeutettu etu. Vaatimuksesi yhteydessä sinun tulee yksilöidä se erityinen tilanne, johon perustuen vastustat käsittelyä. Me voimme kieltäytyä toteuttamasta vastustamista koskevaa pyyntöä ainoastaan laissa säädetyin perustein.

# Yhteydenotot ja muutokset tietosuojaselosteeseen

# Pyydämme esittämään kaikki tätä tietosuojaselostetta koskevat yhteydenotot ja pyynnöt kirjallisesti tai henkilökohtaisesti kohdassa yksi (1) nimettyyn yhteyspisteeseen.

# Are voi tehdä muutoksia ja päivittää tietosuojaselostetta tarvittaessa. Silloin, kun sovellettava lainsäädäntö edellyttää, muutokset käydään yhdessä läpi työntekijöiden kanssa. Tämä tietosuojaseloste kannattaa kuitenkin tarkastaa silloin tällöin.